hotchpotch/miracl-hf-unified huggingface dataset:
ফজলে রাব্বী মিয়া
ফজলে রাব্বী মিয়া (১৫ এপ্রিল ১৯৪৬) বাংলাদেশী রাজনীতিবিদ এবং গাইবান্ধা-৫(সাঘাটা-ফুলছড়ি) আসনের সংসদ সদস্য। তিনি ২০১৪ সালে বাংলাদেশ আওয়ামী লীগ প্রার্থী হিসেবে সংসদ সদস্য হিসেবে নির্বাচিত হন।
ফজলে রাব্বী মিয়া ১৯৪৬ সালের ১৫ এপ্রিল গাইবান্ধা জেলার সাঘাটা উপজেলার গটিয়া গ্রামে জন্মগ্রহণ করেন। তাঁর পিতার ফয়জার রহমান এবং মাতার নাম হামিদুন নেছা। ১৯৬১ সালে তিনি গাইবান্ধা কলেজে ভর্তি হন। তিনি বিএ এবং এলএলবি ডিগ্রি অর্জন করেছেন।
পেশায় আইনজীবী ফজলে রাব্বী মিয়া রাজনীতির সঙ্গে সক্রিয় ভাবে যুক্ত আছেন। ব্যক্তিজীবনে তিনি একজন আইনজীবী। ১৯৬৮ সালে তিনি বাংলাদেশ বার কাউন্সিল সনদ লাভ করেন। এরপর ১৯৮৮ সালে তিনি সুপ্রিম কোর্ট বার এসোসিয়েশনের সদস্য হন।
১৯৫৮ সালে রাজনীতিতে আসেন ফজলে রাব্বী মিয়া। তখন তিনি অষ্টম শ্রেণীতে পড়তেন। ১৯৫৮ সালে আইয়ুব খান পাকিস্তানে মার্শাল ল’ চালু করেছিলেন। সে সময় ফজলে রাব্বীর চাচা উক্ত ইউনিয়ন আওয়ামী লীগের সভাপতি ছিলেন। চাচার মাধ্যমে তিনি মার্শাল ল' বিরোধী আন্দোলনে জড়িয়ে পরেন। এভাবেই তিনি বাংলাদেশ আওয়ামী লীগের রাজনীতির সাথে জড়িয়ে পড়েন। ১৯৬২-৬৩ সালে শিক্ষা কমিশনের রিপোর্টের বিরুদ্ধে তিনি আন্দোলন করেছিলেন।
১৯৭১ সালে বাংলাদেশের স্বাধীনতার জন্য মুক্তিযুদ্ধ শুরু হলে ফজলে রাব্বী মিয়া মুক্তিযুদ্ধে যোগদান করেন। তিনি ১১ নং সেক্টরে যুদ্ধ করেন। এছাড়া বাংলাদেশের স্বাধীনতার পক্ষে বৈশ্বিক জনমত গড়ে তুলতে তিনি কাজ করেছেন।
ফজলে রাব্বী মিয়া সর্বমোট ৬ বার বাংলাদেশে জাতীয় সংসদের সদস্য নির্বাচিত হয়েছেন। ৩য়, ৪র্থ, ৫ম, ৭ম, ৯ম ও ১০ম জাতীয় সংসদ নির্বাচনে নির্বাচিত হন। ১৯৯০ সালে আইন বিচার ও সংসদ বিষয়ক প্রতিমন্ত্রীর দায়িত্বও পালন করেছেন। দশম সংসদে ডেপুটি স্পিকার হিসেবে দায়িত্ব পালন করছেন।
ফজলে রাব্বী মিয়ার স্ত্রীর নাম আনোয়ারা রাব্বী। ফাহিমা, ফারহানা ও ফারজানা নামে এই দম্পতির তিন জন কন্যা সন্তান আছে।
মুহাম্মদ নূরুল কাদির
মুক্তিযোদ্ধা মুহাম্মদ নূরুল কাদির (জন্ম: ১৯ জানুয়ারি ১৯৪০) হলেন বাংলাদেশের একজন প্রখ্যাত আইনজীবী ও সাহিত্যিক। তিনি তার গবেষণামূলক গ্রন্থ দুশো ছেষট্টি দিনে স্বাধীনতা-এর জন্য বিশেষভাবে পরিচিত।
তিনি ১৯৯৭ সালে বাংলাদেশের স্বাধীনতা যুদ্ধের রজত জয়ন্তী উপলক্ষে “দুশো ছেষট্টি দিনে স্বাধীনতা” শিরোনামে বাংলাদেশের মুক্তিযুদ্ধকালীন সময়ের বিভিন্ন ঘটনা এবং প্রতিরোধকারীদের লড়াই নিয়ে একটি দালিলিক প্রমাণক গ্রন্থ রচনা করেন।
ধীমানের দিনকাল
ধীমানের দিনকাল ২০১৭ সালের কলকাতার একটি কমেডি ওয়েব সিরিজ চলচ্চিত্র। অনিন্দ্য সরকার পরিচালিত এই ছবিতে মুখ্য ভূমিকায় আছে শাশ্বত চট্টোপাধ্যায় । এই ছবিটি মূলত প্রাপ্তবয়স্ক জন্য হাস্যরসময় চলচিত্র।
গল্পের ধীমান আর পাঁচটা মানুষের মতো মোবাইল ফোন ব্যবহার করে না। কী আশ্চর্য ! পরিবার থেকে শুরু করে পাড়া প্রতিবেশি ধীমানকে মোবাইলের ‘উপকারিতা’ বুঝিয়ে ক্লান্ত। শেষ পর্যন্ত হাতে মোবাইল ফোন এলে সোশ্যাল নেটওয়ার্কিংয়ের কল্যাণে কীভাবে ধীমানের জীবনটা বদলে যায় তাই নিয়েই সিরিজ।
বিজয় মাঞ্জরেকার
বিজয় লক্ষ্মণ মাঞ্জরেকার (; জন্ম: ২৬ সেপ্টেম্বর, ১৯৩১ - মৃত্যু: ১৮ অক্টোবর, ১৯৮৩) বোম্বে এলাকায় জন্মগ্রহণকারী প্রথিতযশা ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। সময়কালে ভারত দলের পক্ষে ৫৫ টেস্টে অংশগ্রহণ করেছেন বিজয় মাঞ্জরেকার। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও দলের প্রয়োজনে ডানহাতে অফ-ব্রেক বোলিং করতেন। ছোটখাটো গড়নের অধিকারী ছিলেন তিনি। কাটার ও হুকের সাহায্যে ব্যাটিংকালে রানের ফুলঝুরি ঝরাতেন।
ব্যাটিংয়ের পাশাপাশি মাঝেমধ্যে অফ-স্পিনার ও উইকেট রক্ষকের দায়িত্ব পালন করতেন।
রঞ্জী ট্রফিতে ৬টি দলের পক্ষে খেলেছেন তিনি। বোম্বে, বাংলা, উত্তরপ্রদেশ, রাজস্থান, অন্ধ্রপ্রদেশ ও মহারাষ্ট্র ক্রিকেট দলের প্রতিনিধিত্ব করেছেন। ৫৭.44 গড়ে ঐ প্রতিযোগিতায় ৩,৭৩৪ রান তুলেন।
১৯৫১ সালে সফরকারী ইংল্যান্ড দলের বিপক্ষে কলকাতার ইডেন গার্ডেন্সে বিজয় মাঞ্জরেকারের টেস্ট ক্রিকেটে অভিষেক ঘটে। অভিষেকেই ৪৮ রানের দর্শনীয় ইনিংস উপহার দেন তিনি। একই দলের বিপক্ষে জুন, ১৯৫২ সালে হেডিংলিতে ১৩৩ রানের মনোজ্ঞ প্রথম শতরানের সন্ধান পান। এটিই ইংল্যান্ডে তাঁর প্রথম টেস্ট ছিল ও বয়স মাত্র ২০ ছিল। তিনি যখন ব্যাটহাতে মাঠে নামেন, তখন ভারতের সংগ্রহ ছিল ৩৪২। ট্রুম্যান, বেডসার ও লেকারের ন্যায় বিখ্যাত বোলারদের উপস্থিতি স্বত্ত্বেও তিনি ছিলেন বেশ সপ্রতিভ।
১৯৫২ সালের হেডিংলি টেস্টের দ্বিতীয় ইনিংসে বিধ্বস্ত ভারত দলের ০/৪ সূচনায় পঙ্কজ রায়, দত্তজীরাও গায়কোয়াড় ও মাধব মন্ত্রীর সাথে তিনিও জড়িত ছিলেন। ফ্রেড ট্রুম্যানের বোলিং তোপের মুখে পড়েন তাঁরা।
বিজয় হাজারের সাথে ২২২ রানের জুটি গড়ে ভবিষ্যতের সম্ভাবনার কথা জানান দেন। তবে শুরুরদিকের প্রতিশ্রুতিশীলতার পথে নিজের ওজন ও পায়ের কারুকাজ বাঁধার কারণ হয়ে দাঁড়ায়। তবে টেস্ট খেলোয়াড়ী জীবন ৩৯ গড়ে পৌঁছে। ১৯৬১-৬২ মৌসুমে সফরকারী ইংল্যান্ডের বিপক্ষে সেরা সিরিজ খেলেন। ৮৩.৭১ গড়ে ৫৮৬ রান তুলেন। তন্মধ্যে খেলোয়াড়ী জীবনে সংগৃহীত ৭ সেঞ্চুরির মধ্যে ব্যক্তিগত সর্বোচ্চ ১৮৯ রানের ইনিংস খেলেন ফিরোজ শাহ কোটলা মাঠে।
আরেকটি উল্লেখযোগ্য ক্রীড়াশৈলী প্রদর্শন করেন ১৯৬৪-৬৫ মৌসুমে অস্ট্রেলিয়ার বিপক্ষে। ৫৯ ও ৩৯ রানের ইনিংস খেলে টেস্ট জয়ে প্রভূতঃ ভূমিকা রাখেন। জীবনের শেষ ইনিংসেও বেশ ভালো খেলেন। ফেব্রুয়ারি, ১৯৬৫ সালে মাদ্রাজের এমএচিদাম্বরাম স্টেডিয়ামে সফরকারী নিউজিল্যান্ডের বিপক্ষে এ কীর্তিগাঁথা রচনা করেন।
কোন ছক্কা বাদেই সর্বাধিক ৩,২০৮ রান তুলে রেকর্ড গড়েন। পরবর্তীতে ইংল্যান্ডের জোনাথন ট্রট তাঁর এ রেকর্ড ভেঙ্গে ফেলে নিজের করে নেন।
১৮ অক্টোবর, ১৯৮৩ তারিখে ৫২ বছর বয়সে মাদ্রাজে তাঁর দেহাবসান ঘটে। ভারতের প্রথিতযশা টেস্ট ক্রিকেটার সঞ্জয় মাঞ্জরেকারের পিতা তিনি।
বিকাশ গুপ্তা
বিকাশ গুপ্তা হচ্ছেন একজন ভারতীয় টেলিভিশন অনুষ্ঠান প্রযোজক, সৃজনশীল পরিচালক, চিত্রনাট্যকার, উপস্থাপক এবং অভিনেতা। তিনি ২০১৭ সালে জনপ্রিয় রিয়্যালিটি অনুষ্ঠান বিগ বস ১১-এ একজন প্রতিযোগী হিসেবে অংশগ্রহণ করেন, যেখানে তিনি ৩য় স্থান অধিকার করেন।
বিকাশ গুপ্তা ৭ মে ১৯৮৭ সালে জন্মগ্রহণ করেন। তিনি হচ্ছেন বলিউড অভিনেতা সিদ্ধার্থ গুপ্তার বড় ভাই।
বিকাশ গুপ্তা একতা কাপুরের বালাজি টেলিফিল্মের সৃজনশীল প্রধান ছিলেন। সেসময় তিনি মহাভারত, কিউকি সাস ভি কভি বহু থি এবং কি দেশ ম্যায় হ্যায় মেরা দিলের মতো অনুষ্ঠান পরিচালনা করেছেন। পরবর্তীতে তিনি তাঁর নিজস্ব প্রযোজনা স্টুডিও, "দ্য লস্ট বয় প্রোডাকশন" শুরু করেন। এর মাধ্যমে তিনি জনপ্রিয় টেলিভিশন অনুষ্ঠান , ক্যায়সি ইয়ে ইয়ারিয়া, ভি দ্য সিরিয়াল, ইয়ে হ্যায় আশিকি এবং এমটিভি ওয়েবড পরিচালনা করেছেন। পরবর্তীতে তিনি এমটিভি ইন্ডিয়ার প্রোগ্রামিং প্রধান হিসেবে কাজ করেছেন।
আল্লামা নূরুল ইসলাম ওলীপুরী
আল্লামা নূরুল ইসলাম ওলীপুরী হলেন বাংলাদেশের একজন বিশিষ্ট ইসলামি পণ্ডিত। আল্লামা ওলীপুরী মূলত পবিত্র কোরআনের বিশদ ব্যাখ্যার জন্য সুপরিচিত।
নূরুল ইসলাম ওলীপুরী তার প্রাথমিক শিক্ষা কিশোরগঞ্জের একটি কওমি মাদ্রাসা, "জামিয়া ইমদাদিয়া" থেকে সম্পন্ন করেন। অতঃপর তিনি "'জামিয়া সাদিয়া রাইধর" মাধ্যমিক শিক্ষার জন্য ভর্তি হন। এই মাদ্রাসা থেকে মাধ্যমিক শিক্ষা নিয়ে তিনি জামিয়া কোরানিয়া আরাবিয়া লালবাগ মাদ্রাসায় ভর্তি হন। এই প্রতিষ্ঠান থেকে ১৯৭৫ সালে তিনি দাওরায়ে হাদিস পাশ করেন। এরপর ১৯৭৭ সালে ঢাকা জেলার মিরপুরের "জামিয়া হুসাইনিয়া আরযবাদ" থেকে তিনি তাফসীরের উপর বিশেষ ডিগ্রী নেন। 
আল্লামা ওলীপুরী শিক্ষকতার মাধ্যমে তার কর্মজীবন শুরু করেন। প্রাতিষ্ঠানিক শিক্ষা শেষে, তিনি কয়েক বছর হবিগঞ্জের চুনারুঘাট উপজেলার অধীনে "শাহপুর হুসাইনিয়া মাদ্রাসায়" হাদিস এবং তাফসীর সহ অন্যান্য বিষয়ে শিক্ষাদান করেন। এরপর তিনি "'জামিয়া সাদিয়া রাইধর" মাদ্রাসায় আট বছর শিক্ষকতা করেন। পরবর্তীতে তিনি এক দশকের বেশি সময় ধরে হবিগঞ্জের মাধবপুর উপজেলার অধীনে "দারুস সুন্নাহ মাদ্রাসা মনতলার" প্রধান পরিচালকের দায়িত্ব পালন করেন। ২০০০ সালে, আল্লামা ওলীপুরী শায়েস্তাগঞ্জে "মাদ্রাসা নূরে মদিনা" প্রতিষ্ঠা করেন, এবং তখন থেকে আজ পর্যন্ত মাদ্রাসার প্রতিষ্ঠাতা পরিচালকের দায়িত্ব পালন করছেন। আল্লামা নূরুল ইসলাম ওলীপুরী দেশে এবং বিদেশে একজন জনপ্রিয় বক্তা হিসেবে পরিচিত হয়েছেন; এবং জনসমক্ষে বক্তৃতা দেয়ার জন্য যুক্তরাজ্য, যুক্তরাষ্ট্র, মধ্য প্রাচ্য এবং দক্ষিণ এশিয়ার অনেক দেশ ভ্রমণ করেছে।
আল্লামা নূরুল ইসলাম ওলীপুরী রচিত কিছু বইপত্র:
এছাড়াও, নূরুল ইসলাম ওলীপুরী আরো কিছু প্রবন্ধ এবং পুস্তিকা রচনা করেছে।
সিদ্ধার্থ গুপ্তা
সিদ্ধার্থ গুপ্তা হচ্ছেন একজন ভারতীয় চলচ্চিত্র অভিনেতা। তিনি একতা কাপুর এবং বিজয় নাম্বিয়ারের যৌথ উদ্যোগে নির্মিত কুকু মাথুর কি ঝান্ড হো গায়ি-এ অভিনয়ের মাধ্যমে বলিউডে অভিষেক করেন। এই চলচ্চিত্রটি জাতীয় পুরস্কার প্রাপ্ত বিজ্ঞাপন নির্মাতা আমান সাচদেব দ্বারা পরিচালিত হয়েছিল।
সিদ্ধার্থ গুপ্তা ভারতের উত্তরাখন্ডের দেরাদুনে তার শৈশব অতিবাহিত করেছেন। পরবর্তীতে তিনি পড়াশুনা করার জন্য দুবাইয়ে পাড়ি জমান, যেখানে তিনি প্রকৌশলবিদ্যায় অধ্যয়ন করেছেন। সিদ্ধার্থের ভাই, বিকাস গুপ্তা হচ্ছেন এমটিভি ইন্ডিয়ার ভারপ্রাপ্ত প্রোগ্রামার, একজন প্রযোজক, অভিনেতা, চিত্রনাট্যকার এবং রিয়্যালিটি টেলিভিশন তারকা।
সিদ্ধার্থ গুপ্তা মাত্র ২০ বছর বয়সে তার প্রথম চলচ্চিত্রে অভিনয় করেন। অতঃপর তিনি তার ক্যারিয়ারে একটি বিরতি দেন এবং বর্তমানে তিনি মার্কিন যুক্তরাষ্ট্রে অবস্থিত একটি অভিনয় স্কুলে কাজ করছেন। সিদ্ধার্থ গুপ্তা চলচ্চিত্রে তার অভিনয়ের জন্য সকলের কাছ থেকে ইতিবাচক প্রতিক্রিয়া পেয়েছিলেন। পরবর্তীতে তিনি বালাজি প্রোডাকশনের সাথে তিনটি চলচ্চিত্রের জন্য চুক্তি স্বাক্ষর করেন। ২০১৭ সালে তিনি এএলটি বালাজির প্রধান ভূমিকা পালন করেছেন।
১৫০৫ লো মুসতাং ভূমিকম্প
১৫০৫ লো মুসতাং ভূমিকম্প ৬ জুন ১৫০৫ সালে সংগঠিত হয়। এই ভূমিকম্পের মাত্রা ছিল ৮.২ এবং ৮.৮ এর মধ্যে, যা নেপালের ইতিহাসে এটাকে একটি সবচেয়ে ধ্বংসাত্মক ভূমিকম্প হিসেবে পরিণত করেছে। এই ভূমিকম্পটির ফলে তৎকালীন নেপালের প্রায় ৩০ শতাংশ লোক মারা যায়।
চাঁদড়া জমিদার বাড়ি
চাঁদড়া জমিদার বাড়ি বাংলাদেশের ঢাকা বিভাগের ফরিদপুর জেলার অন্তর্ভূক্ত আলফাডাঙা উপজেলার চাঁদড়া গ্রামের এক ঐতিহাসিক জমিদার বাড়ি।
প্রায় ৮৩ বছর আগে এই ঐতিহাসিক চাঁদড়া জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা ছিলেন গির্জাকণ্ঠ মুখোপাধ্যায়। গির্জাকণ্ঠ মুখোপাধ্যায় প্রথমে মাগুরা জেলার মহম্মদপুর উপজেলার নায়েব ছিলেন। এখানে নায়েব থাকায় অবস্থায় তিনি অনেক অর্থ সম্পদের মালিক হন এবং চাঁদড়া গ্রামে জমিদারি প্রতিষ্ঠা করেন। জমিদারের ৩ ছেলে ছিল, বড় ছেলের নাম ব্যাচা মুখোপাধ্যায় আর ছোট ছেলের নাম শিবুপ্রসাদ মুখোপাধ্যায় কিন্তু মেঝো ছেলের নাম জানা যায়নি। জমিদারের একজন মৌরি ছিল, যার নাম কেশব চন্দ্র। তখনকার সময় জমিদার বাড়িটির অবস্থান ছিল মধুমতি নদীর তীরে এবং সেখানে ঘাট ছিল। সেই সুবাধে জমিদার বাড়ির কয়েকটি বড় বড় নৌকা ছিল। যেগুলো জমিদারদের চলাচল এবং তাদের মালামাল পরিবহন করার জন্য ব্যবহার করা হতো। জমিদার গির্জাকণ্ঠ মুুখোপাধ্যায় তখনকার সময় তার বাড়ির সামনে একটি হাট বসান তবে এখন আর সেই হাট নেই। জমিদারের নামানুসারে নদীয়ার চাঁদ বাজারের পশ্চিম পাশের নাম গির্জার চর। বাংলাদেশের মহান মুক্তিযুদ্ধের সময় জমিদার গির্জাকণ্ঠ মুখোপাধ্যায় তার পরিবার নিয়ে পার্শ্ববর্তী দেশ ভারতে আশ্রয় নেন। কিন্তু দেশ স্বাধীন হওয়ার পর তিনি আর ফিরে আসেন নাই।
এই জমিদার বাড়িটি দ্বিতল বিশিষ্ট একটি বাড়ি। এই বাড়ির নিচের তলায় বৈঠকখানা এবং উপরের তলায় শয়ন কক্ষ। পূর্বে উপরের তলায় উঠার জন্য একটি কাঠের হাতল বিশিষ্ট সিঁড়ি রয়েছে। বর্তমানে হাতল ভেঙ্গে গেছে তবে সিঁড়ি দিয়ে এখনো উপরের তলায় উঠা যায়। জমিদার বাড়িটিতে ১০ কক্ষ, ৫ টি দরজা এবং ১৬ টি জানালা রয়েছে। আগে উপরের তলায় লোহার রেলিং এবং টিনের চালযুক্ত বারান্দা ছিল কিন্তু এখন আর তা নাই। জমিদার বাড়িটির উপরের তলায় একটি লোহার সিন্দুক আছে যা সংরক্ষণের অভাবে মরিচা ধরে গেছে। জমিদার বাড়িটিতে রান্না করার জন্য একটি রান্না ঘর আছে।
হেমায়েত বাহিনী
হেমায়েত বাহিনী ১৯৭১ সালে বাংলাদেশের স্বাধীনতা যুদ্ধ চলাকালীন সময়ে স্বাধীনতার স্বপক্ষে গঠিত একটি সশস্ত্র গেরিলা দল। এই সশস্ত্র গেরিলা বাহিনীটির নেতা ছিলেন হেমায়েত উদ্দিন, বীর বিক্রম। মুক্তিযুদ্ধকালীন সময়ে এই বাহিনীটির সাহসিকতা ও বীরত্বপূর্ণ কর্মের জন্য পাকিস্তানী বাহিনী সর্বদা ভীত-সন্ত্রস্ত থাকতো; এবং সাধারণ্যে এটি পরিচিতি লাভ করে নেতার নামানুসারে “হেমায়েত বাহিনী” হিসাবে।
এই বাহিনীটি ইস্ট বেঙ্গল রেজিমেন্টের সৈনিক হেমায়েত উদ্দিনের নেতৃত্বে মুক্তিযুদ্ধ শুরুর পর পরই নানা বাহিনীর প্রশিক্ষণপ্রাপ্ত কজনকে নিয়ে গঠিত হয় ছোট্ট পরিসরে।
২৮ মার্চ, বাংলাদেশের মুক্তিযুদ্ধের একদম শুরুতেই হেমায়েত উদ্দিনের নেতৃত্বে ১৭ জন গেরিলা জয়দেবপুর ক্যান্টনমেন্ট আক্রমন করে অস্ত্র ও গোলাবারুদ সংগ্রহ করে গোপালগঞ্জের টুপুরিয়া গ্রামে ফিরে যান।
পশ্চিমবঙ্গ রাজ্য পুরাতাত্ত্বিক সংগ্রহালয়
১৯৬৩ সালে খোলা 'ঐতিহাসিক শিল্প' বিভাগের একটি বড় অংশ রয়েছে যা অনেকগুলি প্রাচীন পোড়ামাটির, ব্রোঞ্জ, কাঠের খোদাই, বস্ত্র এবং পাণ্ডুলিপি প্রদর্শন করে। বিভিন্ন কার্ড সেট এবং অন্যান্য প্রকাশনা বিক্রি; কার্যক্রমগুলি ঐতিহাসিক স্থানগুলির অনুসন্ধান এবং খননকাজ অন্তর্ভুক্ত করেছে।
পশ্চিমবঙ্গ রাজ্য প্রত্নতাত্ত্বিক গ্যালারী, ১ সত্যেন রায় রোড, বেহালা, কলকাতা ৭০০ ০৩৪।
কলকাতার প্রত্নতাত্ত্বিক জাদুঘরটি ঐতিহাসিকদের, প্রত্নতাত্ত্বিকদের জন্য এবং সাধারণ মানুষের কাছে যথেষ্ট জনপ্রীয়। মিউজিয়ামটি শনিবার থেকে বৃহস্পতিবার পর্যন্ত সকাল ১০.০০ টা থেকে বিকাল ৪.৩০ টা পর্যন্ত খোলা থাকে। একজন ব্যক্তির জন্য প্রবেশের মূল্য হল ₹ ২ এবং ১৫ বছরের বা ১৫ বছরেরকম বয়সের শিশুদের জন্য প্রবেশ বিনামূল্যে।
চার্লস চ্যাপলিন জুনিয়র
দ্বিতীয় চার্লস স্পেন্সার চ্যাপলিন (ইংরেজি: Charles Spencer Chaplin III; ৫ মে, ১৯২৫ – ২০ মার্চ, ১৯৬৮) ছিলেন একজন মার্কিন অভিনেতা। তার চলচ্চিত্র অভিনেতা ও নির্মাতা চার্লি চ্যাপলিন এবং অভিনেত্রী লিটা গ্রের পুত্র।
চ্যাপলিন ১৯২৫ সালের ৫ মে ক্যালিফোর্নিয়ার বেভার্লি হিলসে জন্মগ্রহণ করেন। তার পিতা চলচ্চিত্র অভিনেতা ও নির্মাতা চার্লি চ্যাপলিন এবং মাতা অভিনেত্রী লিটা গ্রে। তার ছোট ভাই সিডনি আর্ল চ্যাপলিন। তার পিতার মিলড্রেড হ্যারিসের সাথে প্রথম বিবাহের ফলে জন্ম নেওয়া তার প্রথম বৈমাত্রেয় ভাই নরম্যান স্পেন্সার চ্যাপলিন মাত্র তিন দিন বয়সে মারা যায়। তার পিতার উনা ওনিলের সাথে চতুর্থ বিবাহের পর তার অন্যান্য বৈমাত্রেয় ভাইবোনেরা হলেন জেরাল্ডিন, মাইকেল, জোসেফিন, ভিক্টোরিয়া, ইউজিন, জেন, অ্যানেট, ও ক্রিস্টোফার চ্যাপলিন।
শৈশবে তাকে এবং তার ছোট ভাই সিডনিকে তার পিতামাতার তিক্ত বিবাহ বিচ্ছেদের পণ হিসেবে ব্যবহার করা হয়। তার পিতামাতার বিবাহ বিচ্ছেদের পর ১৯৩০ এর দশকের মাঝামাঝিতে তার মাতা এবং মাতামহ তাকে এবং তার ভাইকে লালন পালন করেন। এরপর থেকে তারা দুজন তার পিতার সাথে তাদের প্রায়শই যোগাযোগ হত।
চ্যাপলিন হলিউডের ব্ল্যাক-ফক্স মিলিটারি ইনস্টিটিউটে এবং নিউ জার্সির লরেন্সভিলে লরেন্সভিল স্কুলে পড়াশুনা করেন। তিনি দ্বিতীয় বিশ্বযুদ্ধ চলাকালীন মার্কিন যুক্তরাষ্ট্রের সেনাবাহিনীতে কর্মরত ছিলেন।
চ্যাপলিন ১৩টি চলচ্চিত্রে অভিনয় করেছেন। তিনি তার পিতা চার্লি চ্যাপলিন পরিচালিত "লাইমলাইট" (১৯৫২) চলচ্চিত্রে অভিনয় করেন। ১৯৫৯ সালে তিনি "গার্লস টাউন" চলচ্চিত্রে তিনি নির্বাক চলচ্চিত্র যুগের আরেক বিখ্যাত কৌতুকাভিনেতা হ্যারল্ড লয়েডের পুত্র হ্যারল্ড লয়েড জুনিয়র ভূমিকায় অভিনয় করেন। তিনি তার ভাই সিডনি আর্ল চ্যাপলিনের সাথে সার্কেল থিয়েটারের (বর্তমানে এল সেন্ট্রো থিয়েটার নামে পরিচিত) "ইথান ফ্রোম" মঞ্চনাটকে অভিনয় করেন।
চ্যাপলিন ১৯৫৮ সালের ৬ আগস্ট সুজান ম্যাগনেসকে (জন্ম আনু. ১৯৩৬) বিয়ে করেন। তারা ক্যালিফোর্নিয়ার লস অ্যাঞ্জেলেসে বসবাস করতেন। ১৯৫৯ সালের মে মাসে তাদের কন্য সুজান ম্যারি চ্যাপলিন জন্মগ্রহণ করে। তারা ১৯৫৯ সালের অক্টোবর মাসে আলাদা হয়ে যান এবং ১৯৫৯ সালের নভেম্বর মাসে তাদের বিবাহ বিচ্ছেদ হয়।
১৯৬০ সালে তিনি তার পারিবারিক জীবন নিয়ে "মাই ফাদার, চার্লি চ্যাপলিন" শীর্ষক একটি বই লিখেন।
চ্যাপলিন ১৯৬৮ সালের ২০ মার্চ ক্যালিফোর্নিয়ার সান্তা মোনিকায় ৪২ বছর বয়সে মৃত্যুবরণ করেন। তাকে হলিউড ফরেভার সিমেট্রির অ্যাবে অব দ্য সাল্মসে তার মাতামহী লিলিয়ান কারিলো কারি গ্রের (১৮৮৮-১৯৮৫) এর পাশে সমাহিত করা হয়।
সিডনি আর্ল চ্যাপলিন
সিডনি আর্ল চ্যাপলিন (ইংরেজি: Sydney Earl Chaplin; ৩০ মার্চ, ১৯২৬ – ৩ মার্চ, ২০০৯) ছিলেন একজন মার্কিন অভিনেতা। তিনি চলচ্চিত্র অভিনেতা ও নির্মাতা চার্লি চ্যাপলিন এবং অভিনেত্রী লিটা গ্রের পুত্র। তার নাম রাখা হয় তার চাচা সিডনি চ্যাপলিনের নামানুসারে। তার অভিনীত উল্লেখযোগ্য চলচ্চিত্র হল তার পিতার পরিচালনায় "লাইমলাইট" (১৯৫২)। তিনি ব্রডওয়ের "বেল্‌স আর রিংগিং" মঞ্চনাটকে অভিনয়ের জন্য শ্রেষ্ঠ গীতিনাট্য অভিনেতার জন্য টনি পুরস্কার লাভ করেন।
চ্যাপলিন ১৯২৬ সালের ৩০ মার্চ ক্যালিফোর্নিয়ার লস অ্যাঞ্জেলেসে জন্মগ্রহণ করেন। তার পিতা চলচ্চিত্র অভিনেতা ও নির্মাতা চার্লি চ্যাপলিন এবং মাতা অভিনেত্রী লিটা গ্রে। সিডনির নাম রাখা হয় তার চাচা সিডনি চ্যাপলিনের নামানুসারে। সিডনির বড় ভাই চার্লস চ্যাপলিন জুনিয়র। চার্লস জন্মের ১০ মাসের মধ্যে তার জন্ম হয় এবং তিনি পাঁচ সপ্তাহ পূর্বে ভূমিষ্ঠ হন। তার জন্মের এক বছরের মধ্যে তার পিতামাতা বিবাহ বিচ্ছেদ হয়। পরবর্তীতে তার পিতার উনা ওনিলের সাথে চতুর্থ বিবাহের ফলে তার আরও আট বৈমাত্রেয় ভাইবোন জন্মগ্রহণ করে।
সিডনির নাম রাখা হয় তার পিতা চার্লির বৈমাত্রেয় বড় ভাই সিডনি চ্যাপলিনের নামানুসারে। তার মা তাকে "টমি" নামে ডাকতে পছন্দ করতেন, কারণ তিনি চার্লির ভাই সিডনিকে পছন্দ করতেন না। সিডনি ও তার বড় ভাই চার্লস তার মা এবং মাতামহের কাছে লালিত পালিত হন। তাদের পরিবার ফ্রান্সের নিস শহরে বেশিরভাগ সময় কাটায়, ফলে তারা দুই ভাই ফরাসি ভাষায় দক্ষ হয়ে ওঠে।
তিনি দ্বিতীয় বিশ্বযুদ্ধ চলাকালীন ইউরোপে মার্কিন যুক্তরাষ্ট্রের সেনাবাহিনীতে যোগ দেন এবং পরে তিনি মঞ্চ ও চলচ্চিত্রে অভিনয় জীবন শুরু করেন। তিনি সার্কেল থিয়েটারের (যা বর্তমানে এল সেন্ট্রো থিয়েটার নামে পরিচিত) সার্কেল প্লেয়ার্সের প্রতিষ্ঠাতা সদস্য। পাশাপাশি তিনি ব্রডওয়ে থিয়েটারের কয়েকটি মঞ্চনাটকে অভিনয় করেন, যার মধ্যে উল্লেখযোগ্য হল "বেলস্‌ আর রিংগিং"। ১৯৫৭ সালে মঞ্চস্থ এই নাটকে তার বিপরীতে অভিনয় করেছিলেন জুডি হলিডে। এই নাটকে অভিনয়ের জন্য তিনি শ্রেষ্ঠ গীতিনাট্য অভিনেতার জন্য টনি পুরস্কার লাভ করেন। এছাড়া তিনি ১৯৬৪ সালে বারবারা স্ট্রাইস্যান্ডের বিপরীতে "ফানি গার্ল" গীতিনাট্যে অভিনয়ের জন্য আরেকটি টনি পুরস্কারের মনোনয়ন লাভ করেন। চ্যাপলিন তার পিতা চার্লি পরিচালিত দুটি চলচ্চিত্র, "লাইমলাইট" (১৯৫২) ও "আ কাউন্টেস ফ্রম হংকং" (১৯৬৭) এ পার্শ্বচরিত্রে অভিনয় করেন।
১৯৬০ সালে চ্যাপলিন ফরাসি নৃত্যশিল্পী ও অভিনেত্রী নোয়েল অ্যাডামকে বিয়ে করেন। অ্যাডামের স্টিফেন (জন্ম ১৯৬০) নামে একটি পুত্র ছিল। ১৯৮৫ সালে তাদের বিবাহ বিচ্ছেদ হয়। চ্যাপলিন ১৯৭০ এর দশকে অভিনয় থেকে অবসরে যান এবং ১৯৮০ এর দশকে ক্যালিফোর্নিয়ার পাম স্প্রিংসে "চ্যাপলিন্স" নামে একটি রেস্তোরাঁ পরিচালনা করতেন। ১৯৯৮ সালে ১৪ বছরের সম্পর্কের পর তিনি তার দ্বিতীয় স্ত্রী মার্গারেট বিবকে বিয়ে করেন। এই দম্পতির এক পুত্র - স্টিভান। তার পৌত্রী তামারা।
চ্যাপলিন তার মা লিটা গ্রেকে তার আত্মজীবনী "ওয়াইফ অব দ্য লাইফ অব দ্য পার্টি" (১৯৯৮) লিখতে ও প্রকাশ করতে সহায়তা করেন।
চ্যাপলিন ২০০৯ সালে ৩ মার্চ ৮২ বছর বয়সে মৃত্যুবরণ করেন।
রোবট (দ্ব্যর্থতা নিরসন)
রোবট হলো একধরনের বিশেষ যন্ত্র যা বিভিন্ন কাজ করতে ব্যবহার করা হয়।
রোবট দ্বারা আরও বোঝানো হতে পারে:
টনি ডায়েস
টনি ডায়েস হলেন একজন বাংলাদেশী অভিনেতা ও নির্দেশক। তিনি ১৯৯৪ সাল থেকে চার শতাধিক নাটক, ধারাবাহিক আর টেলিফিল্মে অভিনয় করেছেন। এছাড়া তিনি কয়েকটি চলচ্চিত্রে অভিনয় করেছেন। সেগুলো হল "মেঘের কোলে রোদ" (২০০৮) এবং "পৌষ মাসের পিরীত" (২০১৬)।
১৯৮৯ সালে "নাগরিক নাট্য সম্প্রদায়ে" যোগ দেয়ার মধ্য দিয়ে তার অভিনয় জীবনের পথচলা শুরু হয়। ১৯৯৪ সালে তার টেলিভিশন পর্দায় অভিষেক হয়।
২০০৮ সালে "মেঘের কোলে রোদ" চলচ্চিত্রের মধ্য দিয়ে ডায়েসের বড় পর্দায় অভিষেক হয়। নারগিস আক্তার পরিচালিত চলচ্চিত্রটি এইডস বিষয়ক সচেতনতা নিয়ে নির্মিত। এতে তিনি রিয়াজ ও পপির সাথে অভিনয় করেন। ২০১৬ সালে তিনি নারগিস আক্তার পরিচালিত "পৌষ মাসের পিরীত" চলচ্চিত্রে অভিনয় করেন। এটি নগেন্দ্রনাথ মিত্র রচিত "রস" গল্প অবলম্বনে নির্মিত হয়। এতে তার বিপরীতে ছিলেন পপি ও প্রিয়াংকা। ২০১৭ সালে প্রায় চার বছর পর তিনি সৈয়দ জামিম নির্দেশিত "অনাহূত" টেলিভিশন নাটকে অভিনয় করেন। নাটকটি চিত্রায়িত হয় যুক্তরাষ্ট্রে। নাটকটি ঈদুল আযহায় এটিএন বাংলায় প্রচারিত হয়।
তিনি ২০০১ সালের ১৪ ফেব্রুয়ারি প্রিয়া ডায়েসকে বিয়ে করেন। তাদের মেয়ের নাম অহনা। ২০০৮ সালের শেষের দিকে তিনি তার স্ত্রী ও মেয়েকে নিয়ে যুক্তরাষ্ট্রে চলে যান। বর্তমানে মেয়ে অহনা এবং স্ত্রী প্রিয়া ডায়েসসহ নিউইয়র্কের লং আইল্যান্ডের হিকসভিল শহরে বাসবাস করছেন টনি ডায়েস। তিনি সেখানে একটি বেসরকারি প্রতিষ্ঠানে কর্মরত আছেন।
ফ্রান্সেসকা কাপালদি
ফ্রান্সেসকা অ্যাঞ্জেলুচ্চি কাপালদি (জন্ম: জুন ৮, ২০০৪)
একজন মার্কিন শিশু শিল্পী। তিনি মার্কিন শিশুতোষ চ্যানেল ডিজনি চ্যানেল-এ প্রচারিত হাস্যরস মূলক ধারাবাহিক "ডগ উইথ এ ব্লগ"-এ "ক্লো জেমস" নামক একটি ভূমিকায় সহকারী চরিত্রের অভিনয় করেন।
কাপালদির জন্ম, মার্কিন যুক্তরাষ্ট্রের ক্যালিফোর্নিয়া রাজ্যের সান ডিয়েগো শহরের মধ্যে অবস্থিত পর্বত সমুদ্রতীরবর্তী স্থান লা জোলাতে, এবং তিনি তার পিতা-মাতার সাথে সান ডিয়েগো শহরের উত্তরাঞ্চলে অবস্থিত সমৃদ্ধ সমুদ্র সৈকত রিসোর্ট শহর কার্লসবাদে। তিনি তার অভিনয় জীবন শুরু করেন মার্কিন শিশুতোষ চ্যানেল ডিজনিতে প্রচারিত হাস্যরস ধারাবাহিক "এন্ট ফার্ম" এ এবং মার্কিন টেলিভিশন চ্যানেল সিবিএম এ প্রচারিত হাস্যরসমূলক ধারাবাহিক "হাউ আই মেট ইউর মাদার" এ ছোট ছোট ভূমিকায় অভিনয় করার মাধ্যমে। এই ধারাবাহিকটিতে তিনি সাত বছর বয়সী লিলি নামক ভূমিকায় অভিনয় করেন, এই চরিত্রটিই আবার মার্কিন অভিনেত্রী এলিসন হ্যানিগান দ্বারা প্রাপ্তবয়স্কা হিসাবে অভিনয় করা হয়েছিল। এছাড়াও, কাপালদি মার্কিন টেলিভিশন চ্যানেল ফক্স এ প্রচারিত ধারাবাহিক "দ্য গুডউইন গেমস্" ছোট পর্দার চলচ্চিত্রতে অভিনয় করেন। এছাড়া কাপালদি, ২০১২ সালে মুক্তিপ্রাপ্ত মার্কিন অভিনেতা এবং পরিচালক করবিন বার্নসেন এর স্বাধীন চলচ্চিত্র "থ্রী ডে টেস্ট" এ কাজ করেন এবং ডিজনি চ্যানেল এ প্রচারিত হাস্যরস ধারাবাহিক "ডগ উইথ এ্য ব্লগ" এ অভিনয় করেন, যেটির মাধ্যমে তিনি প্রথম কোন ধারাবাহিকে নিয়মিত অভিনেত্রী হিসেবে আত্বপ্রকাশ করেন। তিনি ২০১৫ সালে মুক্তিপ্রাপ্ত অপ্রত্যাশিত এবং উত্তেজনাময় ঘটনা সম্পন্ন মার্কিন থ্রিডি এনিমেশন ভিত্তিক হাস্যরস চলচ্চিত্র "দ্য পিনাটস মুভি" এ লিটল হেয়ার্ড গার্ল নামক চরিত্রে কন্ঠ প্রদানের মাধ্যমে কন্ঠ অভিনেত্রী হিসেবে আত্বপ্রকাশ করেন।
পাঁচকড়ি দে
পাঁচকড়ি দে (২০ নভেম্বর, ১৮৭৩ - ১৯৪৫) একজন বাঙালি সাহিত্যিক। তিনি বাংলায় ভাষায় গোয়েন্দা কাহিনীর প্রথম যুগের অন্যতম জনপ্রিয় লেখক।
পাঁচকড়ি দে ১৮৭৩ খৃষ্টাব্দে জন্মগ্রহণ করেন। তার পিতার নাম কেদারনাথ দে। পাঁচকড়ি কলকাতার ভবানীপুরে একটি স্কুলে পড়াশুনা করেছিলেন। যদিও প্রাতিষ্ঠানিক শিক্ষা খুব বেশি পাননি।
বাংলা সাহিত্যে গোয়েন্দাকাহিনীর ইতিহাসে তিনি ছিলেন অত্যন্ত জনপ্রিয় লেখক। তার লেখা মায়াবী, ‘মায়াবিনী’, ‘নীল বসনা সুন্দরী’, ‘হত্যাকারী কে?’, ‘জীবন্মৃত রহস্য’ ইত্যাদি বই তৎকালীন পাঠকদের মধ্যে বিপুল পরিচিতি পায়। তিনি বিদেশী সাহিত্যিকদের লেখা থেকে উপাদান নিলেও দেশীয় ধাঁচে তা রচনা করতেন। তার অনেক লেখা বিভিন্ন ভারতীয় ভাষায় অনুবাদ করা হয়। "জীবন্মৃত রহস্য" বইটি তিনি রবীন্দ্রনাথ ঠাকুরকে উৎসর্গ করেছিলেন। পাল ব্রাদার্স নামে একটি বই এর দোকান ও তার নিজস্ব মালিকানায় কলকাতায় বাণী প্রেস নামে একটি ছাপাখানা ছিল। তার রচিত গ্রন্থ গুলির মধ্যে রয়েছে
শেখ আবু নাসের
শেখ আবু নাসের ছিলেন একজন প্রখ্যাত বাংলাদেশী রাজনীতিবিদ। তিনি বাংলাদেশের রাষ্ট্রপতি শেখ মুজিবুর রহমানের ভাই এবং শেখ হাসিনার চাচা।
আবু নাসের এর জন্ম ১৯২৮ সালের সেপ্টেম্বর মাসে। তার পিতার নাম শেখ লুৎফুর রহমান এবং মায়ের নাম সায়েরা খাতুন। তার বড় ভাই ছিলেন শেখ মুজিবুর রহমান এবং তাদের ৪ জন বোন ছিলো।
বাংলাদেশের স্বাধীনতা যুদ্ধ চলাকালীন সময়ে আবু নাসের মুক্তি বাহিনীর সদস্য হন। তিনি খুলনা অঞ্চলের অনেক বড় ব্যবসায়ী ছিলেন।
আবু নাসের এর বিরুদ্ধে অভিযোগ করা হয় যে তিনি তার ভাই শেখ মুজিবুর রহমান রাষ্ট্রপতি থাকাকালীন সময়ে ভারতে পাট চোরাচালানের সাথে জড়িত ছিলেন।
আবু নাসের বেগম রাজিয়া নাসের ডলিকে বিয়ে করেছিলেন। তিনি ৪ জন পুত্র সন্তানের জনক ছিলেন, তারা হলেন শেখ আব্দুল্লাহ রুবেল, শেখ হেলাল উদ্দিন, শেখ সালাউদ্দিন জুয়েল ও শেখ সোহেল। শেখ সোহেল বাংলাদেশ ক্রিকেট বোর্ড-এর পরিচালক ছিলেন এবং শেখ হেলাল ছিলেন একজন সংসদ সদস্য।
আবু নাসের কে ১৫ আগস্ট, ১৯৭৫ তারিখে হত্যা করা হয়। কিছু সেনা কর্মকর্তা শেখ মুজিবুর রহমানকে সপরিবারে হত্যা করে, তাদের মধ্যে শেখ আবু নাসেরও ছিলেন। দিনটি বাংলাদেশের জাতীয় শোক দিবস হিসেবে পালন করা হয়। ১৯৯৬ সালে খুলনায় তার নামে শেখ আবু নাসের স্টেডিয়াম এর নামকরণ করা হয়। ২০০৩ সালে বাংলাদেশ জাতীয়তাবাদী দল উক্ত স্টেডিয়ামের নাম বদলে বীরশ্রেষ্ঠ শহীদ ফ্লাইট লেফটেন্যান্ট মতিউর রহমান স্টেডিয়াম রাখে। ২০০৯ সালে এই স্টেডিয়ামের নাম আবার পরিবর্তন করে শেখ আবু নাসের স্টেডিয়াম করা হয়।২০১০ সালে খুলনায় শেখ আবু নাসের নামে বিশেষায়িত হাসপাতাল প্রতিষ্ঠা করা হয়।
আল-আকিদাহ আল-ওয়াসিতিয়্যাহ
আল-আকিদাহ আল-ওয়াসিতিয়্যাহ () বিখ্যাত ধর্মতত্ত্ববিদ ও মুজাদ্দিদ ইবনে তাইমিয়াহ রহঃ লিখিত আক্বীদাহ সংক্রান্ত একটি বিখ্যাত গ্রন্থ। লেখকের আকিদাহ সংক্রান্ত অন্যান্য কাজগুলোর চেয়ে এই গ্রন্থটিকে সেরা এবং সহজবোধ্য বলা হয়। সালাফি আন্দোলনে এই গ্রন্থের বিশেষ গুরুত্ব রয়েছে। সালাফিরা এই গ্রন্থটি মুতাজিলাদের বিরুদ্ধে প্রমাণ হিসেবে গ্রহণ করে। ইবনে তাইমিয়াহ রহঃ এই গ্রন্থ রচনার পর তার বিরুদ্ধবাদীদের দ্বারা বেশ সমালোচিত হয়েছিলেন।
বইটিতে ইসলামী বিশ্বাসের সবগুলো দিক আলোচনা করা হয় নি। বইটিতে কুরআন ও হাদীসে বর্ণীত আল্লাহর নাম ও গুণাবলী নিয়ে ব্যাপক আলোচনা রয়েছে। এছাড়া ঈমানের বিভিন্ন মাসআলা, আখিরাত, তাকদির, শাফায়াত, সাহাবী, আহলে বাইত ইত্যাদি বিষয়ে আলোচনা রয়েছে। বইটিতে তাওহীদুল উলুহিয়ার (উপাসনায় একত্ববাদ) বিষয়গুলো আলোচিত হয়নি।
শেখ হেলাল উদ্দীন
শেখ হেলাল উদ্দীন (জন্ম: ১ জানুয়ারি, ১৯৬১) বাংলাদেশের বাগেরহাট-১ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। ২০০১ সালে তার নির্বাচনী সমাবেশে হারকাত-উল-জিহাদ আল-ইসলামীর সদস্যরা বোমা হামলা করে।
শেখ হেলাল উদ্দিনের বাবার নাম শেখ নাসের, যিনি শেখ মুজিবুর রহমানের ছোট ভাই।  তিনি শেখ হাসিনার চাচাতো ভাই।
বঙ্গবন্ধু শেখ মুজিবুর রহমানের পরিবারের অন্যতম সদস্য হলেন শেখ হেলাল। পারিবারিক সূত্রেই তিনি বাংলাদেশ আওয়ামী লীগে যোগদান করেন। তিনি ২০০৭ সালে জরুরী অবস্থা হলে সস্ত্রীক আত্মগোপনে চলে যান। এরপর ২০১৪ সালের জাতীয় সংসদ নির্বাচনে বাগেরহাটের মোল্লাহাট- ফকিরহাট ও চিতলমারী আসন থেকে জয়লাভ করেন।
শেখ হেলাল উদ্দীনের দুই সন্তান ছেলে হলেন শেখ সারহান নাসের তন্ময় ও মেয়ে শেখ সায়রা রহমানকে বিয়ে করেছেন ভোলা থেকে নির্বাচিত সাংসদ আন্দালিব রহমান পার্থ। পার্থ ও সায়রা রহমান দম্পতির দুই কন্যা মাহাম সানজিদা রহমান এবং দিনাবিনতে আন্দালিব। আন্দালিব রহমান পার্থ বিএনপি নেতৃতাধীন আঠারো দলীয় জোটের শরিক বাংলাদেশ জাতীয় পার্টি-বিজেপির সভাপতি।
বাগেরহাটে শেখ হেলাল উদ্দিনের নামে একটি স্টেডিয়াম বানানো হয়, যার নাম শেখ হেলাল উদ্দিন স্টেডিয়াম। এখানে ইন্ডোর গেম খেলার সুবিধা আছে।
জাহাঙ্গীর মোহাম্মদ আদেল
জাহাঙ্গীর মোহাম্মদ আদেল বাংলাদেশ জাতীয়তাবাদী দল ও জাতীয় পার্টির রাজনীতিবিদ ছিলেন। তিনি ১৯৭৯ সাল থেকে ১৯৮২ সাল পর্যন্ত ঢাকা-১২ আসন থেকে  এবং ১৯৮৯ থেকে ১৯৮৮ সাল পর্যন্ত ঢাকা-৭ আসন থেকে নির্বাচিত সাংসদ ছিলেন। তিনি ঢাকার ডেপুটি মেয়র ছিলেন।
২০০০ সালের ১৪ আগস্ট আওয়ামী লীগ নেতা কামাল হোসেন আদেলের বাড়ির সামনে গুলিতে নিহত হন। তিনি আদেলের পুরাতন ঢাকার বাড়িতে পাকিস্তান দিবসে পাকিস্তানের পতাকা উড়ানোর জন্য প্রতিবাদ করছিলেন। এই ঘটনার পর আদেলের পুত্রকে পুলিশ গ্রেফতার করে।
জাহাঙ্গীর মোহাম্মদ আদেল জাতীয় পার্টির প্রতিষ্ঠাকালীন সদস্য। তিনি দলটির প্রেসিডিয়াম সদস্য হিসেবেও দায়িত্ব পালন করেছেন। তিনি ২য়, ৩য় ও ৪র্থ তম বাংলাদেশ জাতীয় সংসদ নির্বাচনে জয়লাভ করে সংসদ সদস্য হন।
জাহাঙ্গীর মোহাম্মদ আদেল ৩ পুত্র ও ২ কন্যার জনক।
তিনি ২০১৪ সালের ১৩ নভেম্বর বুধবার রাত ৯টায় রাজধানী ঢাকার ইউনাইটেড হাসপাতালে চিকিৎসাধীন অবস্থায় মৃত্যুবরণ করেন। মৃত্যুকালে তার বয়স হয়েছিল ৯২ বছর। মৃত্যুর দুই দিন পর
শুক্রবার জোহর নামাযের পর আরমানিটোলার তারা মসজিদে তার প্রথম জানাজা এবং আসরের নামাযের পর সোবহানবাগ জামে মসজিদে তার দ্বিতীয় জানাজা অনুষ্ঠিত হয়। জানাজা শেষে পারিবারিক কবরস্থানে দাফন করা হয়েছে।
রামাকিন
রামাকিন (; ) থাইল্যান্ডের জাতীয় মহাকাব্য। এই প্রাচীন গ্রন্থটি ভারতীয় মহাকাব্য রামায়ণ হতে উৎসরিত বলে ধারণা করা হয়।
এই মহাকাব্যের চরিত্রসমূহের মধ্যে রয়েছেঃ
ইমাম ইবনে তাইমিয়াহ রচিত গ্রন্থসমূহ
ইমাম ইবনে তাইমিয়াহ (রহঃ) রচিত মোট গ্রন্থের সংখ্যা প্রায় ৭০০। ইসলামি জ্ঞান বিজ্ঞানের প্রতিটি শাখায় তাঁর একাধিক রচনা বিদ্যমান।https://books.google.com.bd/books?id=_Cxpfjri6o0C&printsec=frontcover&dq=&hl=en&sa=X&ei=LzK5VLXaGcOyuATuzICgAg&redir_esc=y#v=onepage&q&f=false
https://books.google.co.uk/books?id=7JRmPgAACAAJ&dq=Ibn+Taymiyya+and+his+times&hl=en&sa=X&redir_esc=y
https://www.britannica.com/biography/Ibn-Taymiyyah
অন্তর জ্বালা
অন্তর জ্বালা মালেক আফসারী পরিচালিত একটি চলচ্চিত্র। চলচ্চিত্রটি মুক্তি পায় ২০১৭ সালের ১৫ ডিসেম্বর। এটি প্রযোজনা করেছেন জায়েদ খান। এতে প্রধান ভূমিকায় অভিনয় করেছেন জায়েদ খান ও পরীমনি। প্রয়াত মান্নার স্মরণে তার এক ভক্তের কাহিনী নিয়েই আবর্তিত হয়েছে এই চলচ্চিত্রের কাহিনী।চলচ্চিত্রের সুর ও আবহ সঙ্গীত পরিচালনা করেছেন আলী আকরাম শুভ। গীত রচনা করেছেন সুদীপ কুমার দীপ। ছবিটির শিরোনাম নাম "অন্তর জ্বালা" ইউটিউবে প্রকাশিত হওয়ার পর তেলেগু ভাষার চলচ্চিত্র "ভেয়িল"-এর গান "উরুহুদে মারুহুদে"-এর সাথে গানটির সুর ও দৃশ্যায়নে মিল পাওয়া যায়।
জটিলেশ্বর মুখোপাধ্যায়
জটিলেশ্বর মুখোপাধ্যায় (১৩ ডিসেম্বর ১৯৩৪ - ২১ ডিসেম্বর ২০১৭) হলেন ভারতের একজন প্রখ্যাত সঙ্গীত পরিচালক, গায়ক ও গীতিকার।
জটিলেশ্বর ১৯৩৪ সালের ১৩ ডিসেম্বর অবিভক্ত বাংলার চুঁচুড়ায় জন্মগ্রহণ করেন।
তিনি সতীনাথ মুখার্জির কাছে দীর্ঘদিন সঙ্গীতের তালিম নেন।
২০১৩ সালে তিনি পশ্চিমবঙ্গ রাজ্য সঙ্গীত আকাদেমি কর্তৃক জ্ঞানপ্রকাশ ঘোষ পদকে ভূষিত হন। এছাড়াও তিনি সেরা সঙ্গীত পরিচালকের পুরস্কার পেয়েছেন ‘দামু’ ও ‘নটী বিনোদিনী’ চলচ্চিত্রে সুরারোপ করে।
জাহাপুর জমিদার বাড়ি
জাহাপুর জমিদার বাড়ি বাংলাদেশের চট্টগ্রাম বিভাগের কুমিল্লা জেলার মুরাদনগর উপজেলার এক ঐতিহাসিক জমিদার বাড়ি।
জাহাপুর জমিদার বাড়িটির জমিদারি প্রতিষ্ঠিত হয় আঠারশত বাষট্টি সালের দিকে। তবে জমিদার বাড়ির বংশধররা প্রায় চারশত বছর আগেই এখানে বসতি স্থাপন করেন। জমিদার বাড়ির প্রতিষ্ঠাতা হচ্ছেন গৌরি মোহন। তাকে এই জমিদার বাড়ি প্রতিষ্ঠা করার জন্য সাহায্য করেছেন তার ভাই রাম দয়াল ও কমলা কান্ত। জমিদার বাড়ি এবং জমিদার বাড়ির ব্যবহৃত বিভিন্ন আসবাবপত্র এখনো টিকে আছে। কেননা জমিদার বাড়ির এগারতম বংশধররা এখনো এখানে বসবাস করতেছেন। জমিদার বংশধররা জমিদারি পাওয়ার আগে থেকেই অনেক অর্থ-সম্পদের মালিক ছিলেন। তারা মূলত ছিলেন পাট ব্যবসায়ী। দেশের বিভিন্ন অঞ্চলে তারা পাটের ব্যবসা করতেন। এই জমিদার বাড়ির সকল জমিদারদের নাম জমিদার বাড়ির শ্মশানে তাদের সমাধিতে উল্লেখ আছে। এর মধ্যে আছেন গৌরি মোহন রায়, রামকৃষ্ণ রায়, রাম মোহন রায়, অশ্বীনি কুমার রায় ও গীরিশ চন্দ্র রায়। এছাড়াও জমিদারদের কয়েকজন স্ত্রীর নাম জানা যায়। তারা হলেন রাণী নন্দ রাণী, মহামায়া রায়, ও শ্যামা সুন্দরী দেবী। রাণী মহলের সামনে একটি পুকুর ছিল, রাণীরা এই পুকুরটিতে জাফরান মিশিয়ে গোসল করতেন। বর্তমানে জমিদার বংশধরের মধ্যে শ্রী আশীষ কুমার রায়, সমরেন্দ্র রায়, অজিত কুমার রায়, প্রফেসর অঞ্জন কুমার রায়, অধ্যক্ষ রঞ্জন কুমার রায় ও তাদের পরিবারবর্গ। তারাই এখন এই বিশাল বাড়িটি দেখাশুনাসহ বসবাস করতেছেন। এছাড়াও জমিদারদের আরো দুইটি পরিবার এখানে বসবাস করতেছেন। তবে ওই পরিবারগুলোর অধিকাংশ সদস্যই জীবিকার তাগিদে ঢাকা, চট্টগ্রামসহ বিভিন্ন জায়গায় বসবাস করতেছেন। দেশ ভাগের পর জমিদারি প্রথা বিলুপ্ত হলে এই জমিদার বাড়ির জমিদারিও শেষ হয়।
জমিদার বাড়িতে ঢুকতে বাড়ির প্রথম ফটকে দুইটি সিংহের মূর্তি রয়েছে। এই জমিদার বাড়িতে মোট ১০টি প্রাসাদ বা ভবন আছে। প্রথম ভবনটি তিনতলা আর সবগুলোই দুইতলা বিশিষ্ট। এর মধ্যে দুইটি ভবন প্রায় ধ্বংস হয়ে গেছে। আর কয়েকটি লতাপাতায় জরাজীর্ণ হয়ে রয়েছে। বাকীগুলো মোটামুটি এখনো ভালো আছে। জমিদার বাড়ির সর্বশেষ ভবনটি তৈরি করেন বর্তমান বংশধর প্রফেসর অঞ্জন কুমার রায়ের দাদা জমিদার অশ্বীনি কুমার রায়। এছাড়াও তিনি এখানে জগন্নাথ দেবের রথ ও মন্দির প্রতিষ্ঠা করেন। সবগুলো ভবনেই বিভিন্ন ধরণের ফুলের নকশা রয়েছে। এমনকি জানালার গ্রীলগুলোতেও নকশা রয়েছে। জানা যায় বাড়িগুলোর নকশা তৈরি করতে ঢাকার বিক্রমপুরের মিস্ত্রিদের আনা হয়েছিল। ভবনগুলোর নকশাগুলো মুঘল রীতিতে তৈরি করা হয়েছে। ভবনগুলো ইংরেজি বর্ণ I এবং L টাইপে করা হয়েছে।
বর্তমানে জমিদার বাড়িটিতে জমিদারদের ব্যবহৃত সৌখিণ খাট, নকশা করা চেয়ার, গাঁ এলিয়ে দেয়া ইজি চেয়ার, কারুকার্যখচিত ফুলদানীসহ আরো অনেক ধরণের আসবাবপত্র আছে। এছাড়াও এখানে একটি রূপার হাতলের ছাতা রয়েছে। যা জমিদাররা তাদের জমিদারি দেখার জন্য বাহিরে বের হলে ব্যবহার করতেন।
জাহাপুরে এই জমিদার বংশধরদের পৃষ্ঠপোষকতায় বহু রাস্তা, ব্রিজ, মাদ্রাসা, হাইস্কুল, পোস্ট অফিস ও দাতব্য চিকিৎসালয় হয়েছে। যা এলাকার উন্নয়নে সহায়ক।
ঢাকার সায়েদাবাদ থেকে কুমিল্লা অথবা কোম্পানীগঞ্জগামী বিভিন্ন বাস ছাড়ে। ময়নামতি সংলগ্ন ক্যান্টেনমেন্টে পৌঁছবেন কুমিল্লা শহরের আগে মাত্র ২ ঘণ্টায়। কোম্পানীগঞ্জের বাসে উঠলে আর বাস পরিবর্তন করতে হবে না। কুমিল্লার বাসে উঠলে ময়নামতিতে নামতে হবে। এখান থেকে আবার কোম্পানীগঞ্জের বাসে উঠে দেবিদ্বারের পান্নারপুলে নামতে হয়। সেখান থেকে বাখরাবাদ রোডে ১০ কিলোমিটার গেলেই জাহাপুর জমিদার বাড়ির অবস্থান।
পাকিস্তানি অভিনেতাগণের তালিকা
এটি অক্ষর অনুযায়ী সাজানো পাকিস্তানি অভিনেতাগণের একটি তালিকা।
সিলেট প্রেসবিটারিয়ান সভা
সিলেট প্রেসবিটারিয়ান সভা ১৯০৫ সালে ওয়েলস মিশনারিদের দ্বারা প্রতিষ্ঠিত হয়েছিল। এটা বাংলাদেশের উত্তর-পূর্বাঞ্চলীয় বৃহত্তর সিলেট জেলায় তার আবির্ভূত হয়। যখন বাংলাদেশ আলাদা হয়ে যায়, তখন এটা তার মূল অংশ উত্তর-পূর্বাঞ্চলীয় ভারত থেকে বিচ্ছিন্ন হয়ে পড়ে। খাসিয়া, গারো এবং সাঁওতাল সংখ্যালঘু উপজাতিরা এই পরিষদের সদস্য। এটি চারটি প্রেসবিটারিয়ান এবং একটি সিনোদের সমন্বয়ে গঠিত। এটি বিদ্যালয়, প্রচার এবং মহিলা কর্মসূচী পরিচালনা করে থাকে। ২০০৪ সালে, এই সম্প্রদায়ের ৭,২৭৬ জন সদস্য এবং ৮৭টি ধর্মসভা ও ৩৮টি বাড়ি সঙ্ঘ ছিল। এটার কোন মহিলা সমন্বয়ক নেই।
এটা বাংলাদেশ জাতীয় খ্রিস্টান ফেলোশিপের একটি সদস্য।
ছদরুদ্দিন আহমেদ চৌধুরী
অধ্যাপক ড. ছদরুদ্দিন আহমেদ চৌধুরী (১ জানুয়ারি ১৯৩১ – ২৩ জুলাই ২০১৬) ছিলেন একজন বাংলাদেশি শিক্ষক এবং পদার্থবিদ। তিনি শাহজালাল বিজ্ঞান ও প্রযুক্তি বিশ্ববিদ্যালয় এবং সিলেট ইন্টারন্যাশনাল ইউনিভার্সিটির উপাচার্যের দায়িত্ব পালন করেছেন।
ছদরুদ্দিন মাধ্যমিক এবং উচ্চমাধ্যমিক সিলেট থেকে সম্পন্ন করেন। তিনি ঢাকা বিশ্ববিদ্যালয় থেকে পদার্থ বিজ্ঞান বিভাগে ১৯৫১ এবং ১৯৫৪ সালে যথাক্রমে স্নাতক এবং স্নাতকোত্তর ডিগ্রী লাভ করেন। ১৯৬৬ সালে তিনি ম্যানচেস্টার বিশ্ববিদ্যালয় থেকে স্ফটিকবিজ্ঞানে পিএইচডি ডিগ্রী অর্জন করেন।
ছদরুদ্দিন লিবিয়ার আল ফাতেহ বিশ্ববিদ্যালয়ের পদার্থবিজ্ঞানের অধ্যাপক হিসেবে কর্মরত ছিলেন। তিনি ১৯৮৯-১৯৯৪ সাল পর্যন্ত শাহজালাল বিজ্ঞান ও প্রযুক্তি বিশ্ববিদ্যালয়ের প্রতিষ্ঠাকালীন উপাচার্যের দায়িত্ব পালন করেছেন। তিনি রাজশাহী বিশ্ববিদ্যালয়েরও পদার্থবিজ্ঞান বিভাগের অধ্যাপক ছিলেন।
ছদরুদ্দিন বাংলাদেশ পরিবেশ আন্দোলনের (বাপা) সিলেট ইউনিটের সভাপতি ছিলেন।
গৌরনদী জমিদার বাড়ি
গৌরনদী জমিদার বাড়ি বাংলাদেশের বরিশাল বিভাগের বরিশাল জেলার গৌরনদী উপজেলার ঐতিহাসিক জমিদার বাড়ি।
প্রায় একশত ষাট বছর আগে গৌরনদী উপজেলার আশোকাঠী গ্রামে এই জমিদার বাড়িটি প্রতিষ্ঠিত হয়। জমিদার বাড়িটি প্রতিষ্ঠিত করেন জমিদার মোহন লাল সাহা। তখনকার সময় এই জমিদারের ছিল অনেক প্রতাপ। বিশেষ করে এই জমিদার বাড়িটি একটি বড় মন্দিরের কারণে পরিচিত। তখনকার সময় ভারতবর্ষে জমিদার বাড়ির এই মন্দিরটি ছিল সবথেকে বড় মন্দির। যার কারণে তখনকার সময় থেকেই এই মন্দিরটিতে সনাতন ধর্মালম্বীরা পূজা অর্চনা করত যা এখনো বিদ্যমান। বাংলাদেশের মহান মুক্তিযুদ্ধের সময় পাকিস্তান বাহিনীরা এই জমিদার বাড়িটিতে ধ্বংসযজ্ঞ চালায়। তারা জমিদার বাড়ির পাক-পেয়াদাদের ঘর বাড়ির জালিয়ে দেয় এবং মন্দির ভাংচুর করে। এখনো জমিদার বাড়ির বংশধররা এখানে বসবাস করতেছেন। দেশ ভাগের পর ১৯৫০ সালে জমিদারি প্রথা বিলুপ্ত হলে তাদেরও জমিদারি বিলুপ্ত হয়।
জমিদারদের অবদানমূলক কাজের মধ্যে অন্যতম সাক্ষী হয়ে দাঁড়িয়ে রয়েছে, নির্মিত পালরদী মাধ্যমিক বিদ্যালয়। বর্তমানে এ বিদ্যাপীঠটি বরিশাল শিক্ষা বোর্ডের মধ্যে একটি অন্যতম শিক্ষা প্রতিষ্ঠান। এছাড়াও তাদের আরো অনেক অবদানমূলক কাজ রয়েছে এই এলাকায়।
কৃষি তথ্য সার্ভিস
কৃষি তথ্য সার্ভিস বাংলাদেশ কৃষি মন্ত্রণালয়ের অধীনে একটি বহু মাধ্যমভিত্তিক উন্নয়ন যোগাযোগ বিভাগ যা ১৯৬১ সালে প্রতিষ্ঠিত হয়। কৃষি তথ্য সার্ভিস এর প্রধান কার্যালয় ঢাকার ফার্মগেটের খামারবাড়িতে অবস্থিত। 
কৃষি তথ্য সার্ভিসের প্রধান লক্ষ্যগুলো হচ্ছে 
কৃষি তথ্য সার্ভিসের প্রশাসন, অর্থ এবং সার্বিক কার্যক্রম পরিচালনার প্রধান নির্বাহি হিসেবে রয়েছেন একজন পরিচালক। বিভাগের ব্যবস্থাপনা ও পরিকল্পনার দায়িত্ব পালনে তাঁকে সহযোগিতা করেন একজন প্রধান তথ্য কর্মকর্তা, একজন উপ-পরিচালক (গণসংযোগ) এবং কয়েকজন বিশেষজ্ঞ। এ ছাড়া বিভিন্ন শাখা দেখাশুনা করেন একজন করে প্রেস ম্যানেজার, সম্পাদক, Audio-visual Artist, প্রশিক্ষণ ও প্রয়োগ অফিসার এবং Film Production Officer। বর্তমানে কৃষি তথ্য সার্ভিসের সাতটি আঞ্চলিক কার্যালয় চট্টগ্রাম, সিলেট, ময়মনসিংহ, রংপুর, রাজশাহী, পাবনা এবং খুলনায় অবস্থিত। এ সংস্থায় ষোল জন কর্মকর্তাসহ মোট ১৮৯ জন কর্মচারী কর্মরত আছে।
বাংলাদেশ সরকারের কেবিনেট ডিভিশনের এক সিদ্ধান্তের পরিপ্রেক্ষিতে ১৯৮৫ সালে কৃষি তথ্য সার্ভিস দফতরের কিছু রদবদল হয়। এতে কৃষি তথ্য সার্ভিসকে দ্বিধাবিভক্ত করে এর প্রায় এক-তৃতীয়াংশ কর্মকর্তা, কর্মচারী ও সরঞ্জাম পশুসম্পদ ও মৎস্য মন্ত্রণালয়ে স্থানান্তর করা হয়। বর্তমানে কৃষি তথ্য সার্ভিস কৃষি সম্প্রসারণ অধিদপ্তর, বাংলাদেশ কৃষি গবেষণা ইনস্টিটিউট, বন অধিদপ্তর, কৃষি বিপণন অধিদপ্তর, মৃত্তিকা সম্পদ উন্নয়ন ইনস্টিটিউট, বাংলাদেশ কৃষি উন্নয়ন কর্পোরেশন এবং কৃষি মন্ত্রণালয়ের সঙ্গে সংশ্লিষ্ট কতিপয় প্রতিষ্ঠানসহ প্রায় ১৫টি সংস্থাকে প্রয়োজনীয় সেবাদান করছে। এ ছাড়া কৃষি উন্নয়নের সঙ্গে সম্পৃক্ত কতক বেসরকারি প্রতিষ্ঠানেও কৃষি তথ্য সার্ভিস প্রয়োজনীয় তথ্যাদি সরবরাহ করে থাকে।
বিভিন্ন মাধ্যমে কৃষি তথ্য সার্ভিস চাষাবাদের প্রয়োজনীয় তথ্যাবলী প্রধানত সম্প্রসারণ কর্মীদের কাছে, অতঃপর কৃষকের কাছে পৌঁছে দিয়ে থাকে। কৃষি তথ্য সার্ভিসের গুরুত্বপূর্ণ কাজের মধ্যে রয়েছে বিভিন্ন ফসল চাষাবাদে আধুনিক প্রযুক্তির ব্যবহার সংক্রান্ত মাসিক সাময়িকী কৃষি কথা এবং সম্প্রসারণ নিউজলেটার সম্প্রসারণ বার্তা প্রকাশ; শিক্ষা ও তথ্যমূলক সামগ্রী তৈরি; রেডিও-টিভির মাধ্যমে চাষাবাদের ওপর বিভিন্ন অনুষ্ঠান প্রচার (যেমন: বাংলাদেশ টেলিভিশনে প্রচারিত ‘মাটি ও মানুষ’ এবং বাংলাদেশ বেতারে প্রচারিত ‘সোনালী ফসল’, ‘দেশ আমার মাটি আমার’ ও একই ধরনের অন্যান্য অনুষ্ঠান) এবং তথ্য চলচ্চিত্র, ভিডিও ফিল্ম, ‘টকি’, পোস্টার ও স্লাইড নির্মাণ। এ ছাড়াও কৃষি তথ্য সার্ভিস জাতীয় ও আঞ্চলিক পর্যায়ে তথ্য যোগাযোগের ওপর সংক্ষিপ্ত ও নিবিড় প্রশিক্ষণ কোর্স ও কর্মশালার আয়োজন করে থাকে। সম্প্রতি সরকার ‘কৃষি তথ্য সার্ভিস শক্তিশালীকরণ’ শিরোনামে একটি উন্নয়ন প্রকল্প অনুমোদন করেছে। এ প্রকল্পের অধীনে বরিশাল, কুমিল্লা, রাজশাহী ও রাঙ্গামাটিতে নতুন আঞ্চলিক কার্যালয় প্রতিষ্ঠিত হবে। এ প্রকল্পের মূল লক্ষ্য কৃষি প্রযুক্তি সংক্রান্ত তথ্যের যোগান দিয়ে ২০০২ সালের জুন মাসের মধ্যে গ্রামীণ কৃষক পরিবারে খাদ্যের স্বয়ংসম্পূর্ণতা অর্জনের পাশাপাশি সামাজিক ও অর্থনৈতিক অবস্থার উন্নয়ন ঘটানো।
ইবনে আব্দিল ওয়াহহাব রচিত গ্রন্থসমূহ
শাইখুল ইসলাম মুহাম্মাদ ইবনে আব্দুল ওয়াহহাব (আরবি: محمد بن عبد الوهاب‎; ১৭০৩ - ১৭৯২) আরবের একজন সংস্কারক এবং ধর্মতাত্ত্বিক ছিলেন। তিনি বেশকিছু গ্রন্থ রচনা করেছেন। তার গ্রন্থগুলোর ওপর অনেক আলীম ভাষ্য ও ব্যাখ্যা রচনা করেছেন।
ড্রপা পাথর
ড্রপা পাথর হলো প্রায় ১২ হাজার বছরের পুরাতন ৭১৬টি চাকতি আকৃতির পাথুরে খণ্ড যেগুলোর উপর সাংকেতিক ভাষায় বিভিন্ন তথ্য উৎকীর্ণ আছে। এই পাথরের চাকতিগুলোর প্রতিটির ব্যাস ১ ফুট (৩০ সেমি) এবং এদের মধ্যে একটি গর্ত রয়েছে যা দিয়ে সর্পিলাকারে দুটি ছাঁচ আটকে রাখা হতো। হায়ারোগ্লিফের মত সাংকেতিক চিহ্নগুলি এই ছাঁচে পাওয়া যায় বলে ধারনা করা হয়। কবে, বিশ্বের কোনও জাদুঘরে এগুলোর কোনো সংরক্ষিত তথ্য পাওয়া যায়নি এবং মনে করা হয় এটি একটি ধাঁ ধাঁ।
ড্রপা এবং ড্রপা পাথর সম্পর্কিত সর্বপ্রথম একটি তথ্যসূত্র ১৯৬২ সালের "Das vegetarische Universum" নামক একটি জার্মান উদ্ভিদ সম্পর্কিত সাময়িকীতে পাওয়া যায়।
নীলকুরিঞ্জি
নীলকুরিঞ্জি একটি বহুবর্ষীজীবী গুল্ম জাতীয় সপুষ্পক উদ্ভিদ ও এর ফুল। এই ফুলটি মূলতঃ ভারতের নীলগিরি এলাকা, তামিলনাডু, কর্ণাটক, কেরলা অঞ্চলে দেখতে পাওয়া যায়। নীল বর্ণের এই ফুলটি সুগন্ধিযুক্ত, যার ফলে মৌমাছি ও অন্যান্য কীট-পতঙ্গ আকৃষ্ট হয়। ধারনা করা হয়, নীলগিরি পাহাড়ের নামকরণ হয়েছে এই ফুলটি থেকে এবং এটি প্রতি ১২ বছর পর পর প্রস্ফুটিত হয়।
গিরীশ চন্দ্র সেনের জমিদার বাড়ি
গিরীশ চন্দ্র সেনের জমিদার বাড়ি বাংলাদেশের ঢাকা বিভাগের গোপালগঞ্জ জেলার এক ঐতিহাসিক জমিদার বাড়ি।
"গিরীশ চন্দ্র সেনের জমিদার বাড়ি" গোপালগঞ্জ জেলায় অবস্থিত। জমিদার বাড়িটি কবে নাগাদ তৈরি করা হয়েছে তা জানা যায়নি। তবে জমিদার বাড়িটি প্রতিষ্ঠা করেন জমিদার গিরীশ চন্দ্র সেন। জমিদার বাড়ির ভবনটি ইংরেজি বর্ণ U প্যাটার্ণের মত তৈরি করা হয়েছে। ভবনটির মাঝখানের অংশ ছিল দ্বিতল বিশিষ্ট এবং দুপাশে ছিল যুক্ত একতলা বিশিষ্ট ভবন। বাড়িটি প্রাচীর বেষ্টিত ছিল তিনদিক থেকে। জমিদার বাড়ির বামপাশে ছিল একটি মন্দির এবং ডান পাশে ছিল ছনের ছাউনি দিয়ে তৈরি করা একটি কাছারিঘর। এর বেশী এই জমিদার বাড়ি সম্পর্কে ইতিহাস জানা যায়নি। 
বর্তমানে জমিদার বাড়িটি পরিত্যাক্ত অবস্থায় পড়ে রয়েছে। দেয়ালে শ্যাওলা ও লতাপাতায় জরাজীর্ণ হয়ে রয়েছে।
বাঙ্গালী ইসলামী ব্যক্তিত্বদের তালিকা
বাঙ্গালী ইসলামী ব্যক্তিত্ব বলতে বাংলাভাষী (বাংলাদেশী বা অন্য দেশে নিবাসী) যেসব মুসলিম ব্যক্তিত্ব "ইসলাম" নিয়ে কাজ করেছে, ব্রিটিশ আমলে, অথবা পাকিস্তান আমলে অথবা স্বাধীনতার পর, সকলকে এ তালিকায় নিয়ে আসার চেষ্টা করা হয়েছে। এখানে শুধু ইসলামিক স্কলারদের নয়, বরং যারা ইসলামী রাজনীতি, ইসলামকেন্দ্রিক লেখালেখি ও বিভিন্ন কর্মকান্ডের সাথে জড়িত, তাদেরকেও রাখা হবে।বাংলাদেশে যারা ইসলামী রাজনীতির সাথে জড়িত ছিলেন তাদের মধ্যে প্রধান কয়েকজন হচ্ছেনঃ
নিগার খান
নিগার জাফর খান (জন্ম:১৯৭৮) একজন ভারতীয় টেলিভিশন অভিনেত্রী যিনি প্রধানত খল-চরিত্রে অভিনয়ের জন্য সুপরিচিত। তিনি মডেল-অভিনেত্রী গওহর খান এর বড় বোন।
২০০৮ সালে নিগার নাচের প্রতিযোগিতামূলক অনুষ্ঠান এক খিলাড়ি এক হাসিনা তে অংশগ্রহণ করেন। প্রতিযোগিতাটির একটি পর্বের একটি গান "ও লাড়কি হ্যায় কাহা" (দিল চাহতা হ্যায়) তে নাচের সুবাদে বিচারক সুস্মিতা সেন, ওয়াসিম আকরাম এবং দর্শকদের কাছে ব্যপকভাবে প্রশংসিত হন।
নিগার খান ২০১৫ সালের জুলাইয়ে দুবাইয়ে তার দীর্ঘদিনের প্রেমিক এবং পাকিস্তানী ব্যবসায়ী খাইয়াম শেখের সাথে বিবাহ বন্ধনে আবদ্ধ হন। বিয়ের পরে নিগার দুবাইয়ে চলে আসেন।
শিল্পা শিন্দে
শিল্পা শিন্দে হচ্ছেন একজন ভারতীয় টেলিভিশন অভিনেত্রী। তিনি অ্যান্ডটিভিতে সম্প্রচারিত জনপ্রিয় নাটক ভাবি জি ঘর পার হ্যায়-এ "আঙ্গুরি ভাবি" চরিত্রে অভিনয়ের মাধ্যমে অধিক জনপ্রিয়তা অর্জন করেছেন। ২০১৭ সালে, তিনি কালারস-এ প্রচারিত জনপ্রিয় রিয়্যালিটি অনুষ্ঠান বিগ বস ১১-এ একজন প্রতিযোগী হিসেবে অংশগ্রহণ করেন এবং জয়লাভ করেন।
১৯৯৯ সালের ডিসেম্বর মাসে "ভাবী"তে নেতিবাচক ভূমিকায় অভিনয় করার মাধ্যমে শিল্পা শিন্দে তাঁর কর্মজীবন শুরু করেন। অতঃপর স্টার প্লাসে ২০০১ থেকে ২০০৩ সাল পর্যন্ত সম্প্রচারিত নাটক "কভি আয়ে না জুদাই"য়ের একটি ভূমিকায় তিনি অভিনয় করেন। পরবর্তীতে তিনি "সঞ্জীবনী"তে (২০০২) "চিত্রা" চরিত্রে অভিনয় করেন। একই বছর তিনি "অম্রপালি"তে প্রধান ভূমিকা পালন করেছিলেন। পরবর্তীতে ২০০৪ সালে, তিনি "মিস ইন্ডিয়া" নামক জনপ্রিয় অনুষ্ঠানে অভিনয় করেন।
২০০৪ সালের জানুয়ারি মাসে, তিনি ডিডি ন্যাশনালের জনপ্রিয় নাটক "মেহের: কাহানি হক অর হকিকত কি"-এ মেহেরের চরিত্রে অভিনয় করেন, এই নাটকটি ২০০৬ সালের জানুয়ারি পর্যন্ত সম্প্রচারিত হয়েছিল। পরবর্তীতে তিনি স্টার প্লাসের অনুষ্ঠান "হাতিম"-এ উপস্থিত হন। ২০০৫ সালে, শিল্পা শিন্দে জি টিভির "রাব্বা ইশক না হোভে"-এ জুহির চরিত্রে অভিনয় করেন, উক্ত নাটকে তিনি ২০০৬ সাল পর্যন্ত অভিনয় করেছিলেন। তিনি পরবর্তীতে "বেটিয়া আপনি ইয়া পারায়া ধন"-এ বীরা, "হরি মির্চি লাল মির্চি" এবং "ওয়ারিস"-এ গায়ত্রীর চরিত্রে অভিনয় করেছেন।
২০০৭ সালে শিল্পা শিন্দে জি টিভির অনুষ্ঠান "মেহের"-এ সনি চরিত্রে অভিনয় করেন, এই নাটকটি ২০০৯ সালে পরিসমাপ্ত হয়।
শিল্পা শিন্দে সাব টিভিতে প্রচারিত নাটক "চিড়িয়া ঘর"-এ কোয়েল চরিত্রে অভিনয় করেছেন। ২০১৭ সালে, শিল্পা শিন্দে প্যাটেল কি পাঞ্জাবি শাদি চলচ্চিত্রের জন্য একটি আইটেম গানে উপস্থিত হয়েছেন। এছাড়াও তিনি দুইটি তেলুগু চলচ্চিত্রে অভিনয় করেছেন: একটি হচ্ছেন দাসরি নারায়ণ রাওয়ের "ছিনা" এবং অপরটি হচ্ছে সুরেশ বর্মার "শিভানি"। ২০১৭ সালে, তিনি কালারস-এ প্রচারিত জনপ্রিয় রিয়্যালিটি অনুষ্ঠান বিগ বস ১১-এ একজন প্রতিযোগী হিসেবে উপস্থিত হন।
মাড্যিজিন শিপম্যান
ম্যাডিজিন শিপম্যান (জন্ম নভেম্বর ২০, ২০০২) একজন মার্কিন শিশু অভিনয় শিল্পী। তিনি মার্কিন শিশুতোষ চ্যানেল নিকেলোডিয়ন-এ প্রচারিত হাস্যরস ধারাবাহিক "গেইম সেকার্স" এ গেন্জি বেল নামক চরিত্রটিতে অভিনয় করার জন্য পরিচিতি লাভ করেন।
শিপম্যানের জন্ম, মার্কিন যুক্তরাষ্ট্রের নর্থ ক্যারোলাইনা রাজ্যের কিংস মাউন্টেন শহরে। যখন শিপম্যানের বয়স ছিল মাত্র পাঁচ বছর, তখন তিনি একটি নিযুক্তক প্রতিষ্ঠানের সাথে কাজ করা শুরু করেন যেটি তাকে মার্কিন গভীর রাতের সরাসরি অনুষ্ঠানে তিনটি আলাদা ভূমিকায় এর সাথে জনপ্রিয় শিশুতোষমূলক এবং শিক্ষনীয় মার্কিন ধারাবাহিক "সিসিম স্ট্রিট" এ এবং মঞ্চে অভিনয় করার সুযোগ করে দেয়। ২০১০ সালে তিনি নিউ ইয়র্ক শহরের ম্যানহ্যাটন পৌরসভার রাস্তায় মঞ্চায়িত "এনরন" মঞ্চায়নে তাকে আবির্ভুত হতে দেখা যায়।
২০১৫ সালে, তিনি মার্কিন শিশুতোষ চ্যানেল নিকেলোডিয়ন এ প্রচারিত ধারাবাহিক "গেইম সেকার্স" এ মূল ভূমিকায় কাজ করেন, সেখানে তার চরিত্রটি ছিল কেনজি বেল, যিনি একটি নামমাত্র গেইম ভিত্তিক প্রতিষ্ঠানের সহ-প্রতিষ্ঠাতা, ধারাবাহিকটির পরিচালনা করেন মার্কিন ছোট পর্দার পরিচালক ডেন স্নাইডার।
শিপম্যান, মাত্র ৮ বছর বয়স থেকেই গান লিখতেন এবং তখন থেকেই তিনি গিটারও বাজাতে পারেন।
জনসংখ্যা অনুযায়ী কানাডীয় প্রদেশ ও অঞ্চলগুলির তালিকা
কানাডা দশটি প্রদেশ এবং তিনটি অঞ্চল নিয়ে বিভক্ত। কানাডার জনসংখ্যার অধিকাংশই কানাডা-মার্কিন সীমান্ত এর নিকটবর্তী অঞ্চলে কেন্দ্রীভূত হয়। এর চারটি বৃহত্তম এলাকা অনুযায়ী প্রদেশ হচ্ছে (কুইবেক, অন্টারিও, ব্রিটিশ কলাম্বিয়া এবং আলবার্তা) আরো (কুইবেক ও অন্টারিও ক্রমে) হচ্ছে সর্বাধিক জনবহুল; একসাথে তারা দেশের জনসংখ্যার ৮৬%। অঞ্চলগুলি (উত্তরপশ্চিম অঞ্চল, নুনাভুট এবং য়ুকন) কানাডায় এক তৃতীয়াংশেরও বেশি এলাকা জুড়ে রয়েছে তবে তারা জনসংখ্যার মাত্র ০.৩%,যা জাতীয় জনসংখ্যার ঘনত্ব মূল্যকে চূড়ান্ত করে।
কানাডার জনসংখ্যা ২০০৬ এবং ২০১১ এর মধ্যে ৫.০% বৃদ্ধি পেয়েছে। নিউ ব্রান্সউইক ব্যাতীত, সব অঞ্চলে এবং প্রদেশে জনসংখ্যা ২০১১ থেকে ২০১৬-এ বৃদ্ধি পেয়েছে। ১২.৭% শতাংশ পরিবর্তনের নিরিখে দ্রুততম বর্ধমান প্রদেশ বা অঞ্চল ছিল নুনাভুট ,সেখানে ২০১১ এবং ২০০৬ এর মধ্যে ১২.৭% বৃদ্ধিপেয়েছে, পরের স্থান আলবার্তা-এ ১১.৬% বৃদ্ধি পায়। ২০১১ এবং ২০১৬ এর মধ্যে নিউ ব্রান্সউইকের জনসংখ্যা ০.৫% কমেছে।
কানাডার জনসংখ্যা ১৮৬৭ সালে কনফেডারেশন থেকে প্রতি বছর বৃদ্ধি পেয়েছে: দেখুন বছর কানাডার জনসংখ্যার তালিকা।
জিডিপির ভিত্তিতে রাষ্ট্রসমূহের তালিকা (মনোনীত)
এটি জিডিপির ভিত্তিতে রাষ্ট্রসমূহের একটি তালিকা।
style="margin:auto; width:100%;"
বিধবা বিবাহ
উচ্চ-বর্ণের হিন্দু সমাজ দীর্ঘদিন যাবৎ বিধবাদের পুনরায় বিবাহের অনুমোদন দেয় নি। বিধবারা এমনকি যারা শৈশবে বা কৈশোরে বিধবা হয়েছিলেন তারাও বৈরাগ্য ও কঠোর ত্যাগস্বীকার করে জীবনযাপন করবেন এমনটাই প্রত্যাশিত ছিল।তথাকথিত পরিবারের সম্মান ও পারিবারিক সম্পত্তি রক্ষা করার জন্য এরকম নিয়ম করা হয়েছিল। পণ্ডিত ঈশ্বর চন্দ্র বিদ্যাসাগরের অকালন্ত প্রচেষ্টায় ব্রিটিশ সরকার ভারতে হিন্দু বিধবা পুনর্বিবাহ আইন, ১৮৫৬, প্রণয়ন করে যার মাধ্যমে বিধবাদের উত্তরাধিকারসূত্রে প্রাপ্য সম্পত্তির অধিকার ইত্যাদি সামাজিক রক্ষাকবচ প্রদান করা হয়।
বিদ্যাসাগর প্রাথমিক ভাবে কেন বিধবাবিবাহ নিয়ে এগিয়ে আসেন তা নিয়ে উনিশ শতকে তাঁর দুই জীবনীকার বিহারীলাল সরকার এবং চণ্ডীচরণ বন্দ্যোপাধ্যায়ের ভাষ্য আলাদা। তাঁর ছোট ভাই শম্ভুচন্দ্র বিদ্যারত্নের বক্তব্যটিই অনেকে বেশি গ্রহণযোগ্য মনে করেন (‘বিদ্যাসাগর-জীবনচরিত ও ভ্রমনিরাস’)। চণ্ডীচরণের মতে, সংস্কৃত কলেজের অধ্যাপক শম্ভুচন্দ্র বাচস্পতির বালিকাবধূর অকালবৈধব্য বিদ্যাসাগরকে এই ‘মহৎ কর্মে ব্রতী’ হওয়ার জন্য প্রাণিত করে। বিহারীলাল লিখেছেন, বীরসিংহে বিদ্যাসাগরের এক বাল্যসহচরী ছিল। সে অকালে বিধবা হয়। এক দিন তিনি শুনলেন একাদশী বলে মেয়েটি সারা দিন খায়নি। আর শুনে তিনি কেঁদেই ফেললেন। তবে এই দুটো ঘটনাই তাঁর ছাত্রজীবনে ঘটা। আর শম্ভুচন্দ্র যা বলছেন তা তাঁর কর্মজীবনের শেষ দিকের। ঘটনা এ রকম যে, এক দিন বিদ্যাসাগর বাড়ির চণ্ডীমণ্ডপে বসে বাবার সঙ্গে স্থানীয় বিদ্যালয়গুলোর অবস্থা সম্পর্কে যখন আলোচনা করছেন, তখনই তাঁর মা ‘রোদন করিতে করিতে’ সেখানে এসে ‘একটি বালিকার বৈধব্য-সংঘটনের উল্লেখ করত,’ তাঁকে বললেন ‘তুই এত দিন যে শাস্ত্র পড়িলি, তাহাতে বিধবাদের কোনও উপায় আছে কিনা?’ তাঁর বাবাও তখন জানতে চাইলেন, ধর্মশাস্ত্রে বিধবাদের প্রতি শাস্ত্রকারেরা কী কী ব্যবস্থা করেছেন? এর পরই নাকি ‘শাস্ত্র-সমুদ্র মন্থন’ করে তিনি লিখলেন ‘বিধবাবিবাহ প্রচলিত হওয়া উচিত কিনা’ শীর্ষক প্রবন্ধটি, যা ১৮৫৪-র ফেব্রুয়ারিতে ‘তত্ত্ববোধিনী পত্রিকা’-য় প্রকাশিত হয়। ১৮৫৫-র জানুয়ারিতে প্রকাশিত হল তাঁর ‘বিধবাবিবাহ প্রচলিত হওয়া উচিত কিনা এতদ্বিষয়ক প্রস্তাব।’ এর পরই সৃষ্টি হল প্রবল আলোড়ন। শেষে ১৮৫৬-র ২৬ জুলাই অনুমোদিত হল বিধবাবিবাহ আইন।
নিজের শিশুকন্যার বালবৈধব্য ঘোচাতে রাজা রাজবল্লভ অনেক কাল আগে বিধবাবিবাহ প্রচলনে উদ্যোগী হয়েছিলেন, কিন্তু নবদ্বীপের পণ্ডিতসমাজের বিরোধিতায় তা বানচাল হয়ে যায়।
রাজকৃষ্ণ বন্দ্যোপাধ্যায়ের বাড়িতে ১৮৫৬ সালের ৭ ডিসেম্বর ঈশ্বরচন্দ্র বিদ্যাসাগর-এর উপস্থিতিতে প্রথম বিধবাবিবাহের অনুষ্ঠান সম্পন্ন হয়।
ভাবা পারমাণবিক গবেষণা কেন্দ্র
ভাবা পারমাণবিক গবেষণা কেন্দ্র (BARC) - হচ্ছে ভারতের একটি প্রথম সারির পারমাণবিক গবেষণা কেন্দ্র যার সদর দফতর ট্রমবে, মুম্বাই, মহারাষ্ট্রতে অবস্থিত। BARC একটি বহু বিভাগীয় গবেষণা কেন্দ্র যার অবকাঠামো ব্যাপকভাবে উন্নত এবং এখানে পারমাণবিক বিজ্ঞান, প্রকৌশল এবং সংশ্লিষ্ট ক্ষেত্রে গবেষণার সুবিধা আছে।
BARC এর মুখ্য উদ্দেশ্য হল পারমাণবিক শক্তির শান্তিপূর্ণ অ্যাপ্লিকেশন যেমন প্রাথমিকভাবে বিদ্যুৎ উৎপাদন। এখানে পরমাণু বিদ্যুৎ উৎপাদনের সমস্ত পর্যায়ের প্রক্রিয়া আছে যেমন চুল্লির তাত্ত্বিক নকশা বানানো, কম্পিউটারে মডেলিং এবং সিমুলেশন, ঝুঁকি বিশ্লেষণ, চুল্লীর নতুন জ্বালানী উপকরণের ডেভেলপমেন্ট ও টেস্টিং ইত্যাদি। তদুপরি এখানে ব্যয়িত জ্বালানীর প্রক্রিয়াকরণ, এবং পারমাণবিক বর্জ্যের নিরাপদ নিষ্পত্তি নিয়েও গবেষণা করা হয়। অন্যান্য গবেষণা ফোকাস এলাকাগুলি হল শিল্প, চিকিৎসা, কৃষি ইত্যাদির জন্য আইসোটোপের অ্যাপ্লিকেশনের বা প্রয়োগ।  এছাড়া BARC দেশ জুড়ে গবেষণা চুল্লির পরিচালনা করে থাকে।
ভারত সরকার ৩রা জানুয়ারি ১৯৫৪ সালে পরমাণু শক্তি সংস্থা, ত্রম্বে (AEET) তৈরি করে। এটি প্রতিষ্ঠিত হয় পারমাণবিক চুল্লি এবং পরমাণু শক্তি কমিশনের প্রযুক্তিগত গবেষণা এবং উন্নয়ণ কর্মকাণ্ড একত্রীকরণের জন্য। সব বিজ্ঞানী ও প্রকৌশলীরা যারা চুল্লী নকশা এবং উন্নয়ন, যন্ত্রানুষঙ্গের, ধাতুবিদ্যা এবং উপাদান বিজ্ঞান ইত্যাদি বিষয়ে নিযুক্ত রয়েছে তাদেরকে নিজ নিজ কর্মসূচী অনুযায়ী টাটা ইনস্টিটিউট অফ ফান্ডামেন্টাল রিসার্চ (TIFR) থেকে AEET তে স্থানান্তরিত করা  হয়েছিল, যেখানে TIFR তার আসল লক্ষ্য বিজ্ঞান ভিত্তিক প্রাথমিক গবেষণা কেই অক্ষত রেখেছে। ১৯৬৬ সালে হমি জে ভাবার মৃত্যুর পর ২২ শে জানুয়ারি ১৯৬৭ সালে এই সেন্টারটির নামকরন করা হয় ভাবা পারমাণবিক গবেষণা কেন্দ্র হিসাবে। BARC এর সমস্ত পরিচালকেরা  অত্যন্ত যোগ্যতাসম্পন্ন ডক্টরেট তাদের নিজ নিজ বিষয়ে এবং একাডেমিয়া তে অবদানের জন্য আন্তর্জাতিকভাবে স্বীকৃত,এনারাই হলেন এই মর্যাদাপূর্ণ গবেষণা প্রতিষ্ঠানের মুকুট।
নেলসন বেটানকোর্ট
নেলসন বেটানকোর্ট (; জন্ম: ৪ জুন, ১৮৮৭ - মৃত্যু: ১২ অক্টোবর, ১৯৪৭) ত্রিনিদাদে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। প্রথম-শ্রেণীর ক্রিকেটে ত্রিনিদাদের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যানের দায়িত্ব পালন করে গেছেন। এছাড়াও মাঝে-মধ্যে উইকেট-রক্ষক ও বোলার হিসেবেও খেলতেন তিনি।
এক দৃষ্টিকোণে তাঁর খেলোয়াড়ী জীবন ১৯০৫ থেকে ১৯৩০ সাল পর্যন্ত অন্যতম দীর্ঘস্থায়ীত্ব পেয়েছিল। তবে প্রকৃত অর্থে দীর্ঘসময় বেশ বিরতিকাল কাটে তাঁর। আগস্ট, ১৯০৫ সালে প্রথম-শ্রেণীর ক্রিকেটে ত্রিনিদাদের পক্ষে অভিষেক ঘটে নেলসন বেটানকোর্টের। কিংস্টনের সাবিনা পার্কে জ্যামাইকার বিপক্ষে ঐ খেলায় তাঁর দল জয় পেয়েছিল। এর দুই বছর পর দ্বিতীয় খেলায় অংশ নেন তিনি। ব্যক্তিগত সর্বোচ্চ রান করেন অপরাজিত ৭১। ১৯২৮-২৯ মৌসুমে আন্তঃউপনিবেশ প্রতিযোগিতায় ব্রিটিশ গায়ানার বিপক্ষে এ রানটিই একমাত্র অর্ধ-শতরান ছিল।
সমগ্র খেলোয়াড়ী জীবনে একটিমাত্র টেস্টে অংশগ্রহণের সুযোগ হয় তাঁর। ১ ফেব্রুয়ারি, ১৯৩০ তারিখে সফরকারী ইংল্যান্ডের বিপক্ষে ত্রিনিদাদের পোর্ট অব স্পেনে সিরিজের দ্বিতীয় টেস্টে অংশগ্রহণ করেন। টেস্টটিতে সফরকারী দল জয়লাভ করে। সিরিজের প্রত্যেক খেলায় আদিবাসী খেলোয়াড়েরা স্বাগতিক দলের সিদ্ধান্ত অনুযায়ী অধিনায়কত্ব করার সুযোগ পান। এ প্রেক্ষিতে তিনি টেস্টে অধিনায়কের দায়িত্বে ছিলেন। খেলায় তিনি ৩৯ ও ১৩ রান তুলেন। ৪২ বছর ২৪২ দিন বয়সে টেস্ট অভিষেক ঘটার ফলে তিনি অদ্যাবধি ওয়েস্ট ইন্ডিজের বয়োঃজ্যেষ্ঠ অভিষেকলাভকারী টেস্ট ক্রিকেটারের মর্যাদা লাভ করে আসছেন।
১২ অক্টোবর, ১৯৪৭ তারিখে ৬০ বছর বয়সে ত্রিনিদাদে তাঁর দেহাবসান ঘটে। তাঁর মৃত্যুর বিষয়টি নথিভূক্ত হয়নি ও উইজডেন কর্তৃপক্ষ কোন স্মরণিকা প্রকাশ করেনি।
পিরি রেইস
আহমেদ মুহিদ্দীন পিরি (১৪৬৫/৭০–১৫৫৩), যিনি পিরি রেইস (; বা, "হাছি আহমেত মুহিত্তিন পিরি বিইএ") নামেই অধিক পরিচিত, ছিলেন একজন উসমানীয় সামরিক প্রশাসক, যোগাযোগবিদ, মধ্যযুগের ভূগোলবিদ এবং মানচিত্রাঙ্কনবিদ।
বর্তমানে পিরি রাইস তার মানচিত্র ও তালিকার সংকলনের বই "কিতাব-ই বাহরিই" ("পরিচালনাবিদ্যা সম্পর্কিত পুস্তক") গ্‌রন্তটির জন্য সমধিক পরিচিত। এতে তিনি সেসময়ের পরিচিত বিশ্বের জন্য একটি অধযনিক মানচিত্র অঙ্কন করেছিলেন যেটি 'পিরি রেইসের মানচিত্র' নামে পরিচিত। এতে তিনি সাহারাকে কেন্দ্র করে একটি পুর্নাঙ্গ বিম্ব মানচিত্র অঙ্কন করেন।
"কিতাব-ই বাহরিই"'এর সংস্করণ:
১৫১৩-এর মানচিত্র: